hotchpotch/miracl-hf-unified huggingface dataset:
এমি স্যাটার্দওয়েট
এমি ইলা স্যাটার্থওয়েট (; জন্ম: ৭ অক্টোবর, ১৯৮৬) ক্যান্টারবারির ক্রাইস্টচার্চে জন্মগ্রহণকারী প্রথিতযশা নিউজিল্যান্ডীয় প্রমিলা আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া নিউজিল্যান্ডীয় স্টেট লীগে ক্যান্টারবারি ম্যাজিসিয়ান্স এবং অস্ট্রেলীয় মহিলা বিগ ব্যাশ লীগে হোবার্ট হারিকেন্সের প্রতিনিধিত্ব করছেন এমি স্যাটার্থওয়েট। ২০০৭ সাল থেকে নিউজিল্যান্ড দলের পক্ষে একদিনের আন্তর্জাতিক এবং টুয়েন্টি২০ আন্তর্জাতিকে অংশ নিচ্ছেন।
১৯৮৬ সালে ক্রাইস্টচার্চে জন্মগ্রহকারী স্যাটার্থওয়েট তার শৈশবকাল ক্যান্টারবারির কালভার্ডেন এলাকায় অতিবাহিত করেন। তার বাবা মাইকেল স্যাটার্থওয়েট ক্যান্টারবারি কান্ট্রির প্রতিনিধিত্ব করেছেন ও ক্যান্টারবারি ক্রিকেটের সাবেক সভাপতির দায়িত্বে ছিলেন। তিনি বলেন যে, ক্রিকেটকে ঘিরে বড় হয়েছেন ও যখন তিনি হাঁটতে শিখেছেন তখন থেকেই এ খেলাটিকে ভালোবেসে ফেলেছেন। পশু চিকিৎসায় সহায়তাকল্পে বেশ কয়েক বছর অফিস ম্যানেজারের দায়িত্ব পালন করেছেন স্যাটার্থওয়েট। এরপর ২০১৫ সালের পর থেকে ক্যান্টারবারি ক্রিকেটে কাজ করছেন।
২০০৯ ও২০১৩ সালের ক্রিকেট বিশ্বকাপেও খেলেছেন তিনি। ২০১৬-১৭ মৌসুমে সফরকারী অস্ট্রেলিয়ার বিপক্ষে দূর্দান্ত ক্রীড়ানৈপূণ্য প্রদর্শন করেন। ২৬ ফেব্রুয়ারি, ২০১৭ তারিখে মহিলাদের একদিনের আন্তর্জাতিকের ইতিহাসে প্রথম ও কুমার সাঙ্গাকারার পর দ্বিতীয় ব্যক্তি হিসেবে ধারাবাহিকভাবে চারটি শতরান করেন।
২০০৩ সালে সীমিত ওভারের ক্রিকেটে ক্যান্টারবারি ম্যাজিসিয়ান্সের পক্ষে তার অভিষেক ঘটে। ২০০৭ সালে দলের অধিনায়কের দায়িত্ব পান। ভাইরাসজনিত রোগে আক্রান্ত হবার প্রেক্ষিতে নিয়মিত অধিনায়ক হাইদি টিফিনের পরিবর্তে শুরুতে অস্থায়ীভাবে এ নেতৃত্বভার গ্রহণ করেন।
২০১৬ সালে মহিলাদের ক্রিকেট সুপার লীগে ল্যাঙ্কাশায়ার থান্ডারের অধিনায়ক মনোনীত হন। ঐ বছরের জুলাই ও আগস্ট মাসে থান্ডারের পক্ষে পাঁচটি খেলায় অংশ নেন।
২০১৪-১৫ মৌসুমে তাসমানিয়ান রোরের পক্ষে নয় খেলা, অস্ট্রেলীয় মহিলাদের টুয়েন্টি২০ কাপে চারবার ও মহিলাদের জাতীয় ক্রিকেট লীগের পাঁচ খেলায় অংশ নেন তিনি।
২০১৫-১৬ মৌসুমের মহিলাদের বিগ ব্যাশ লীগকে সামনে রেখে হোবার্ট হারিকেন্সের পক্ষে চুক্তিবদ্ধ হন। তবে ২০১৬-১৭ মৌসুমে দল থেকে পদত্যাগ করেন।
১৯ জুলাই, ২০১৭ তারিখে অস্ট্রেলিয়ার বিপক্ষে টুয়েন্টি২০ আন্তর্জাতিকের মাধ্যমে অভিষেক ঘটে তার। এর দুইদিন পর একই দলের বিপক্ষে একদিনের আন্তর্জাতিকে অভিষিক্ত হন তিনি। আগস্ট, ২০০৭ সালে ইংল্যান্ডের বিপক্ষে দূর্দান্ত ক্রীড়াশৈলী উপস্থাপন করেন। খেলায় তিনি মাত্র সতেরো রান দিয়ে ছয় উইকেট দখল করেন। এটিই মহিলাদের টুয়েন্টি২০ আন্তর্জাতিক খেলায় প্রথমবারের মতো ছয়-উইকেট প্রাপ্তির একমাত্র ঘটনা।
নভেম্বর, ২০১৬ সালে পাকিস্তান সফরে যান। প্রথম খেলোয়াড় হিসেবে ওডিআইয়ে ধারাবাহিকভাবে তিনটি শতরানের সন্ধান পান। ফলশ্রুতিতে নিউজিল্যান্ড ৫-০ ব্যবধানে পাকিস্তানকে হোয়াইটওয়াশ করে।
একদিনের আন্তর্জাতিকে দলকে দুইবার অধিনায়কত্ব করেন। ২০১০ সালে আয়ারল্যান্ড ও ২০১৬ সালে পাকিস্তানের বিপক্ষে এই নেতৃত্বভার গ্রহণ করেন।
জাসিডিহ-দুমকা-রামপুরহাট রেলপথ
জাসিদিহ-দুমকা-রামপুরহাট রেলপথ ভারতের পূর্বাঞ্চলীয় আসানসোল রেল বিভাগ-এর অধীনে ভারতীয় রেলের একটি অংশ। পশ্চিমবঙ্গের বীরভূম জেলার রামপুরহাটের সঙ্গে রেলপথটি ঝাড়খন্ড রাজ্যের সাঁওতাল পরগনা বিভাগের দেওঘরের জাসিডিহ শহরর সংযোগ ঘটিয়েছে। এই রেলপথ ১,৬৭৬ মিমি (5 ফুট 6 ইঞ্চি) ব্রডগেজ ট্র্যাক দ্বারা নির্মিত হয়েছে। এই রেলপথ ঝাড়খণ্ডের সাংস্কৃতিক রাজধানী দোঘারকে ঝাড়খন্ডের দুমিকা উপজাতীয় অংশের সঙ্গে সংযুক্ত করে।
১২ জুলাই ২০১১ সালে জাসিদিহ জংশন থেকে দুমকা রেল স্টেশন পর্যন্ত ৭৭ কিলোমিটার (৪৪ মাইল) রেলপথ চালু হয়। দুমিকা থেকে অম্বোজারা সিকরপাড়া (পূর্বে সিকরপাড়া নামে পরিচিত) জুন ২০১৪ সালে চালু হয়। রামপুরহাট থেকে পিনগারিয়ার ট্র্যাকটি ২৫ নভেম্বর, ২০১২ তে চালু হয়েছিল। ২০১২ সালের শুরুতে অম্বোজারা সিকরপাড়া থেকে পিনগারিয়া রেল স্টেশন পর্যন্ত ১০ কিলোমিটার দূরত্ব রেলপথ নির্মান শুরু হয় এবং ৪ জুন ২০১৩ তে যাত্রা শুরু করে যখন একটি যাত্রী ট্রেন দুমিকা থেকে রামপুরহাট পর্যন্ত চালু হয়। এর ফলে পশ্চিমবঙ্গ এবং বিহারের মধ্যে অনেক নতুন সংযোগ এখন সম্ভব হবে ..
মোংলা বন্দর কর্তৃপক্ষ
মোংলা বন্দর কর্তৃপক্ষ বাংলাদেশ সরকারের একটি স্বায়ত্তশাসিত সংস্থা যা বাগেরহাটের মংলায় অবস্থিত দেশের দ্বিতীয় প্রধান সামুদ্রিক বন্দর মোংলা বন্দর পরিচালনা ও ব্যবস্থাপনার দায়িত্বে নিয়োজিত। বাংলাদেশ সরকারের নৌ পরিবহণ মন্ত্রণালয়ের অংশ হিসেবে একজন চেয়ারম্যান ও চার জন সদস্যের সমন্বয়ে গঠিত একটি বোর্ড বন্দর বন্দরের সার্বিক কার্যক্রম পরিচালনা করে। এর বর্তমান চেয়ারম্যান কমডোর এ কে এম ফারুক হাসান।
মোংলা বন্দর চালনা নামে ১৯৫০ সালে প্রতিষ্ঠা লাভ করে এবং চালনা বন্দর কর্তৃপক্ষ নামে একটি সরকারি অধিদপ্তর হিসাবে যাত্রা শুরু করে এবং মে ১৯৭৭ সালে, চালনা বন্দর কর্তৃপক্ষ নামক একটি স্বশাসিত প্রতিষ্ঠান হিসেবে পরিচিতি লাভ করে এবং পুনঃরায় ১৯৮৭ সালের মার্চ মাসে এটি নাম পরিবর্তন করে মোংলা বন্দর কর্তৃপক্ষ হিসেবে যাত্রা শুরু করে।
সুন্দরবন ইউনিয়ন
বাংলাদেশে সুন্দরবন ইউনিয়ন নামে দুটি ইউনিয়ন আছে:
সুন্দরবন ইউনিয়ন, মংলা
সুন্দরবন ইউনিয়ন, মংলা বাংলাদেশের মংলা উপজেলার একটি ইউনিয়ন যা দাপ্তরিকভাবে ৫নং সুন্দরবন ইউনিয়ন, মংলা পরিষদ নামে পরিচিত। 
সুন্দরবন ইউনিয়নের মোট আয়তন ৩৫.৫৫ (বর্গ কিঃ মিঃ)।
বাঁশতলা, বৈদমারী, পাখীমারা, উ :বাঁশতলা, দিয়ারখন্ড, কাটাখালী, হোগলাবুনিয়া, গোড়াবুড়বুড়িয়া, দিগরাজ, বুড়বুড়িয়া, ঢালীরখন্ড, দামেরখন্ড, দোয়ারীয়ারা, তেঘরিয়া, আগা মাদুরপাল্টা, মাদুরপাল্টা, উ:বাজিকরের খন্ড, বাজিকরের খন্ড, কচুবুনিয়া, বরইতলা, গোগলাবুনিয়াণ।
কাটাখালি
কনকরডেন্স (জিনতত্ত্ব)
জিনতত্ত্বে কনকরডেন্স শব্দটি দ্বারা সাধারণত কোন যমজ এর উভয় সদস্যদের মধ্যে একই বৈশিষ্ট্যের উপস্থিতিকে বোঝানো হয়। যাই হোক, এর কড়াকড়ি সংজ্ঞা হচ্ছে, "যমজের একজনের একটি নির্দিষ্ট বৈশিষ্ট্য আছে এই শর্তে যমজ এর উভয় সদস্যের মধ্যে এই বৈশিষ্ট্যটি থাকার সম্ভাবনাকে কনকরডেন্স বলে।" যেমন, একটি যমজ কনকরডেন্ট হতে পারে যদি এদের উভয়েরই কোন নির্দিষ্ট বৈশিষ্ট্য থেকে থাকে, অথবা কোন নির্দিষ্ট বৈশিষ্ট্যের অভাব থাকে। কনকরডেন্স এর আদর্শ উদাহরণ হচ্ছে অভিন্ন যমজ ( আইডেন্টিকাল টুইন বা মনোজাইগোটিক টুইন- যেখানে যমজ এর সদস্যরা দেখতে একই রকম হয়)।
যমজ নিয়ে একটি গবেষণায় (twin studies) অনুরূপ যমজ এবং ভিন্ন যমজের (ফ্র্যাটারনাল বা ডাইজাইগোটিক টুইন - যারা দেখতে এক রকম হয় না) মধ্যে তুলনা করার জন্য একটি যমজ নিয়ে গবেষণা পরিচালিত হয়। কোন নির্দিষ্ট বৈশিষ্ট্য বা অসুখ জিনগত কারণে তৈরি হয়েছে কিনা, সেই সম্পর্কে ধারণা লাভ করতে এই গবেষণা সাহায্য করে। সমকামিতা এবং বুদ্ধিমত্তার জন্য কনকরডেন্স এর হার এর ক্ষেত্রে এরকম গবেষণা করা হয়।
যেহেতু অভিন্ন যমজ দেখতে একই রকম হয়, তাই এদের একজনের দ্বারা বাহিত জিনগত নকশা (genetic pattern) আরেকজনের দ্বারা বাহিত হবার সম্ভাবনা অনেক বেশি থাকে। যদি একটি যমজে চিহ্নিত কোন বৈশিষ্ট্য কোন নির্দিষ্ট জিনের কারণে তৈরি হয়, তাহলে যমজের আরেক সদস্যের মধ্যে সেই বৈশিষ্ট্যটি উপস্থিত থাকার সম্ভাবনা অনেক বেশি। এভাবে, কোন নির্দিষ্ট বৈশিষ্ট্যের ক্ষেত্রে কনকরডেন্স হার নির্দেশ করে, তার ঠিক কি পরিমাণ বৈশিষ্ট্য জিনগত।
এই স্বতঃসিদ্ধে বেশ কিছু সমস্যা আছে:
এভাবে জিনগত বিষয়ের অভিন্নতাই কোন রোগ বা বৈশিষ্ট্যের অভিন্নতাকে সম্পূর্ণভাবে নির্দেশ করতে পারে না। তাই জিনগত বিষয়গুলোকে কোন রোগের জন্য অবদানকারী হিসেবে অনুমান করা হয়, কিন্তু একেই একমাত্র কারণ হিসেবে অনুমান করা যায় না।
জিনোটাইপিং গবেষণায়, যেখানে ডিএনএ কে বিভিন্ন ভেরিয়েন্স এর অবস্থানের জন্য সরাসরিভাবে পরীক্ষা করা হয়, সেখানে কনকরডেন্স হচ্ছে SNP বা সিংগেল নিউক্লিওটাইড পলিমরফিজম এর শতকরা হারের পরিমাণ। সিংগেল নিউক্লিওটাইড পলিমরফিজম হচ্ছে জিনোমের কোন নির্দিষ্ট অবস্থানে নিউক্লিওটাইডের প্রকরণ, যেখানে সকল প্রকরণই পপুলেশনে লক্ষ্যণীয় মাত্রায় উপস্থিত থাকে।.তাত্ত্বিকভাবে একই ব্যক্তি বা অনুরূপ যমজের থেকে নেয়া স্যাম্পলে শতভাগ কনকরডেন্স থাকার কথা, কিন্তু পরীক্ষাজনিত ত্রুটি ও দৈহিক পরিব্যক্তি (সোমাটিক মিউটেশন - যা দেহের মাইটোসিস কোষ বিভাজনের সময় হয়, পিতামাতা থেকে এই মিউটেশন সন্তানে বাহিত হয় না) এর কারণে সাধারণত এই কনকরডেন্স এর হার ৯৯% থেকে ৯৯.৯৫% হয়। তাই জিনোটাইপিং পরীক্ষায় (genotyping assay) সঠিকতার সাথে হিসাব করার জন্য কনকরডেন্স এর ব্যবহার করা যেতে পারে।
যেহেতু সন্তান তার মা ও বাবার থেকে অর্ধেক করে ডিএনএ লাভ করে থাকে; তাই এই হিসাবে পিতামাতা, সন্তান, সহোদর ভাই এবং অননুরূপ যমজ (ফ্র্যাটারনাল বা ডাইজাইগোটিক যমজ) দের মধ্যে গড়ে ৫০% কনকরডেন্স দেখা যায়।
হায়াত রিজেন্সি-গুরগাঁও
হায়াত রিজেন্সি গুরগাঁও ৮ নং দিল্লি-জয়পুর ন্যাশনাল হাইওয়ের পাশে অবস্থিত একটি অন্যতম বৃহৎ পাঁচ তারকা হোটেল৷
হায়াত হোটেল কর্পোরেশনের মূল মালিক ছিলেন হায়াত ভন ডেন এবং জ্যাক ডায়ার ক্রাউচ৷ পরবর্তীতে ভন ডেন তার শেয়ারের অংশ জেই প্রিজটকার এর নিকট বিক্রি করে দেন এবং প্রিজটকার ব্যবসাটি সফলভাবে পরিচালনা করা শুরু করেন৷ হায়াত রিজেন্সি বিভিন্ন ধরণের হোটেল এবং রিসোর্ট পরিচালনা করে থাকে৷ এ হোটেল ও রিসোর্টগুলো মাঝারি ও বড় আকৃতির, যা অবসর কাটানো কিংবা ব্যবসায়িক কারণে অবস্থানকারী লোকেদের জন্য অত্যন্ত আরামপ্রদ হিসাবে বিবেচিত৷
সামাজিক ও রাজনৈতিক দার্শনিকগণের তালিকা
নীচে সামাজিক ও রাজনৈতিক দার্শনিকগণের তালিকা দেওয়া হল:
আবদুল মোতালেব (বীর বিক্রম)
শহীদ আবদুল মোতালেব (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
আবদুল মোতালেবের জন্ম মাগুরা জেলার শ্রীপুর উপজেলার পূর্বশ্রীকোল গ্রামে। তাঁর বাবার নাম গোলাম ছরোয়ার মিয়া এবং মায়ের নাম আমিনা বেগম। তাঁর স্ত্রীর নাম হাসিনা মোতালেব। তাঁর এক ছেলে।
পাকিস্তানি সেনাবাহিনীর তৃতীয় ইস্ট বেঙ্গল রেজিমেন্টে কর্মরত ছিলেন আবদুল মোতালেব। ১৯৭১ সালে এই রেজিমেন্টের অবস্থান ছিল সৈয়দপুর সেনানিবাসে। ৩০ মার্চ রাতে তাঁরা আক্রান্ত হন। তখন তাঁরা বিদ্রোহ করে সেনানিবাস থেকে বেরিয়ে মুক্তিযুদ্ধে যোগ দেন।
দিনাজপুর জেলার অন্তর্গত মোহনপুরের অবস্থান ছিল জেলা সদর থেকে ১০ মাইল দূরে। সেখানে ছিল মোহনপুর সেতুর অবস্থান। ১৯৭১ সালের ২৭ এপ্রিল সেতু ধ্বংসের পর সেখানে ভয়াবহ যুদ্ধ হয়। মুক্তিযুদ্ধ শুরু হলে তৃতীয় ইস্ট বেঙ্গল রেজিমেন্টের মুক্তিযোদ্ধারা প্রতিরোধযুদ্ধ করতে করতে সমবেত হন দিনাজপুর জেলার ফুলবাড়ীতে। তাঁরা বিভিন্ন স্থানে ছড়িয়ে ছিলেন। ফুলবাড়ীতে সমবেত হওয়ার পর তৃতীয় ইস্ট বেঙ্গল রেজিমেন্ট তিনটি দলে বিভক্ত হয়। একটি দলের নেতৃত্বে ছিলেন আনোয়ার হোসেন (বীর প্রতীক)। এই দলে ছিলেন আবদুল মোতালেব। তাঁরা ৯, ১০, ১১ ও ১৯ এপ্রিল বিভিন্নস্থানে পাকিস্তান সেনাবাহিনীর বিরুদ্ধে যুদ্ধ করেন। এরপর সীমান্ত অতিক্রম করে ভারতের কামারখালীতে অবস্থান নেন। সেখানে অবস্থানকালে মুক্তিযোদ্ধারা সীমান্ত অতিক্রম করে বাংলাদেশের ভেতরে বেশ কয়েকটি অপারেশন করেন। এরই ধারাবাহিকতায় সেদিন মুক্তিযোদ্ধারা ভারত থেকে এসে মোহনপুর সেতু ধ্বংস করেন। 
আবদুল মোতালেবসহ একদল মুক্তিযোদ্ধা রাতের অন্ধকারে ভারতের ভূখণ্ড থেকে সীমান্ত অতিক্রম করে প্রবেশ করেন বাংলাদেশের ভেতরে। তাঁরা তৃতীয় ইস্ট বেঙ্গল রেজিমেন্ট ও ইপিআরের সদস্য। পায়ে হেঁটে এগিয়ে যেতে থাকলেন তারা। তাঁদের গন্তব্য ছিল মোহনপুর। সেখানে মোহনপুর সেতুর অবস্থান। সেই সেতু ধ্বংস করাই ছিলো মুক্তিযোদ্ধাদের লক্ষ্য। সেখানে কাছাকাছিই ছিল পাকিস্তান সেনাবাহিনী। তারা আক্রমণ করতে পারে—সে জন্য মুক্তিযোদ্ধারা সেতু ধ্বংস ও যুদ্ধ করার প্রস্তুতি—দুটিই নিয়ে এসেছিলেন। সকাল হওয়ার আগেই তাঁরা পৌঁছে গেলেন নির্দিষ্ট স্থানে। দ্রুত প্রতিরক্ষা অবস্থান নিলেন সেতুর আশপাশে। বিস্ফোরক দল তাদের কাজ শুরু করল। কিন্তু নানা কারণে দেরি হয়ে গেল। শেষ পর্যন্ত কয়েক ঘণ্টার প্রচেষ্টায় তাঁরা সফল হলেন। দিনের আলোয় বিকট শব্দে ধ্বংস হয়ে গেল সেতু। শব্দ পেয়ে কাছাকাছি থাকা পাকিস্তানি সেনারা গাড়িযোগে দ্রুত এসে তাঁদের আক্রমণ করল। মুক্তিযোদ্ধারা এ জন্য প্রস্তুতই ছিলেন। শুরু হলো প্রচণ্ড যুদ্ধ। মুক্তিযোদ্ধারা বিশেষত আবদুল মোতালেবসহ কয়েকজন সাহসিকতার সঙ্গে যুদ্ধ করতে থাকলেন। কিন্তু পাকিস্তানি সেনারা অত্যাধুনিক অস্ত্রশস্ত্রে সজ্জিত। গুলিবৃষ্টি ও অব্যাহত গোলাবর্ষণে ইপিআরের মুক্তিযোদ্ধারা ছত্রভঙ্গ হয়ে গেলেন। আবদুল মোতালেবদের দল মাটি কামড়ে অবস্থান ধরে রাখলেন। কিন্তু পাকিস্তানিদের আক্রমণের মাত্রা ক্রমেই বাড়তে থাকল। এ সময় শহীদ হলেন তাঁর দুই সহযোদ্ধা। আহত হলেন তিন-চারজন। একটু পরে আবদুল মোতালেব নিজেও গুরুতর আহত হলেন। এতে তাঁর প্রচুর রক্তক্ষরণ হতে থাকল। কয়েকজন সহযোদ্ধা তাঁকে যুদ্ধক্ষেত্র থেকে সরিয়ে নিয়ে প্রাথমিক চিকিৎসা দিলেন। তাতেও রক্তক্ষরণ বন্ধ হলো না। তখন স্থানীয় গ্রামবাসীর সহায়তায় সহযোদ্ধারা উন্নত চিকিৎসার জন্য তাঁকে পাঠিয়ে দিলেন সীমান্তের ওপারের উদ্দেশে। কিন্তু শেষ রক্ষা হলো না। পথিমধ্যেই তিনি মারা যান। সহযোদ্ধারা পরে তাঁকে ভারতের বাঙালপাড়ায় সমাহিত করেন ।
বাংলা ট্রিবিউন
বাংলা ট্রিবিউন বাংলাদেশের একটি বেসরকারি অনলাইন সংবাদ মাধ্যম। এ সংবাদ মাধ্যমটি ২০১৪ সালের ১৩ মে যাত্রা শুরু করে। অনলাইন ভিত্তিক এ সংবাদ মাধ্যমটির সম্পাদক জুলফিকার রাসেল।
কম কথায় সব কথা স্লোগান নিয়ে ২০১৪ সালের ১৩ মে শুরু হওয়া এই অনলাইনটি জাতীয়, দেশ, রাজনীতি, বিদেশ, বিজনেস, বিনোদন, খেলা, লাইফস্টাইল, টেকনোলজি, স্বাস্থ্য সাহিত্যসহ আরও অনেক ক্যাটাগরিতে সংবাদ পরিবেশন করে থাকে। পত্রিকাটির প্রধান কার্যালয়ের ঠিকানা এফ আর টাওয়ার, ৮/সি পান্থপথ, শুক্রাবাদ, ঢাকা-১২০৭। এছাড়াও চট্টগ্রামে পত্রিকাটির একটি ব্যুরো অফিস রয়েছে।আলোচিত ইস্যু নিয়ে বাংলা ট্রিবিউন নিয়মিত বৈঠকির আয়োজন করে। এ বৈঠকি আয়োজন সরাসরি ইতিপূর্বে দেশের বেসরকারি টেলিভিশন চ্যানেল একাত্তর টেলিভিশন প্রচারিত হতো। বর্তমানে এটি আরেকটি বেসরকারি টেলিভিশন চ্যানেল এটিএন নিউজ প্রচারিত হয়। পাশাপাশি গুরুত্বপূর্ণ বিভিন্ন বিষয়ে অনুষ্ঠিত এ বৈঠকি বাংলা ট্রিবিউনের অফিসিয়াল ফেসবুক পেজ থেকেও সরাসরি সম্প্রচারিত হয়। এছাড়াও প্রতি ঈদে বাংলা ট্রিবিউন সাহিত্য পাতায় বাংলা ট্রিবিউন অনলাইন ঈদ সংখ্যা প্রকাশ পায়।
নিয়মিত খবর প্রচারের পাশাপাশি গুরুত্বপূর্ণ সামাজিক ও রাজনৈতিক বিষয়ে নিয়মিত জরিপ পরিচালনা করে বাংলা ট্রিবিউন। এসব জরিপ নিয়ে দেশীয় ও আন্তর্জাতিক মিডিয়ায় আলোচনা ও পর্যালোচনা হয়ে থাকে।
সংবাদ প্রকাশের পাশাপাশি ফেসবুক লাইভের মাধ্যমে বাংলা ট্রিবিউন সেলিব্রেটি শো, ইনফো শো, লাইফস্টাইল শোসহ আরও অনেক রকমের ফেসবুক লাইভ শো প্রচার করে। এসব আয়োজন সরাসরি বাংলা ট্রিবিউনের অফিসিয়াল ফেসবুক পাতা থেকে সম্প্রচারিত হয়।
মাদকবিরোধী প্রতিবেদনের জন্য বাংলা ট্রিবিউনের প্রতিবেদকরা একাধিক স্বীকৃতি পেয়েছেন। ২০১৭ সালে ‘প্রজ্ঞা তামাক নিয়ন্ত্রণ সাংবাদিকতা পুরস্কার’ পান শফিকুল ইসলাম। এর আগে ২০১৫ সালে মাদকবিরোধী প্রতিবেদনের জন্য প্রথম আলো মাদকবিরোধী সেরা প্রতিবেদনের পুরষ্কার পান উদিসা ইসলাম।
ঢাকা ট্রিবিউন
ঢাকা ট্রিবিউন (ইংরেজি: Dhaka Tribune) বাংলাদেশের একটি ইংরেজি দৈনিক। এ সংবাদ মাধ্যমটি ২০১৩ সালের ১৯ এপ্রিল যাত্রা শুরু করে। এর সম্পাদক জাফর সোবহান এবং প্রকাশক কাজী আনিস আহমেদ। সংবাদপত্রটি ছাপানো ও অনলাইন দু মাধ্যমেই প্রকাশিত হয়।
পরকীয়া
পরকীয়া () হল বিবাহিত কোন ব্যক্তির (নারী বা পুরুষ) স্বামী বা স্ত্রী ছাড়া অন্য কোন ব্যক্তির সাথে বিবাহোত্তর বা বিবাহবহির্ভূত প্রেম, যৌন সম্পর্ক ও যৌন কর্মকান্ড| মানবসমাজে এটি লঘু বা গুরুভাবে নেতিবাচক হিসেবে গণ্য| পাশ্চাত্য আধুনিক সমাজে এর প্রতি নেতিবাচক মনোভাব বজায় থাকলেও এটি আইনত অপরাধ বলে বিবেচিত হয় না, তবে অভিযোগ প্রমাণিত হলে পরকীয়াকারী ব্যক্তির বিবাহিত সঙ্গী তার সাথে বিবাহবিচ্ছেদের জন্য কোর্টে আবেদন করতে পারেন| তবে ইসলামি রাষ্ট্রসমূহে এর জন্য কঠোর শাস্তির বিধান রয়েছে, যা হল পাথর নিক্ষেপ করে মৃত্যুদন্ড প্রদান| মনোচিকিৎসায় একথা স্বীকৃত যে, পিতামাতার পরকীয়া সন্তানের মানসিক স্বাস্থ্যের উপর এবং সামাজিক সম্পর্ক ও যোগাযোগে বিরূপ প্রভাব ফেলে এবং অধিকাংশ ক্ষেত্রেই তা সন্তানের মানসিক বিষন্নতার ও আগ্রাসী মনোভাবের জন্ম দেয়| এছাড়া পারিবারিক ও দাম্পত্য সম্পর্কের অবনতিতে পরকীয়া প্রভাব রাখে|
হালদিয়া ইন্টারন্যাশনাল স্পোর্টস সিটি
হলদিয়া আন্তর্জাতিক স্পোর্টস শহর পশ্চিমবঙ্গের হলদিয়া শহরের একটি ক্রীড়া শহর। এটি ভারতের প্রথম পরিকল্পিত শহর হবে যা খেলাধুলার লক্ষ্যযুক্ত। হলদিয়া ইন্টারন্যাশনাল স্পোর্টস সিটি দুবাই স্পোর্টস সিটি এর প্রতিরূপ তৈরি করা হবে। এটি ৩ বছরের মধ্যে সম্পন্ন হবে বলে আশা করা হচ্ছে।
হলদিয়া আন্তর্জাতিক ক্রীড়া সিটিতে গঠিত হবে ৪০০০০ আসন বিশিষ্ট ক্রিকেট স্টেডিয়ামের ৪০,০০০ জন মানুষ থাকবে, এবং অভ্যন্তরীণ স্টেডিয়ামটি হবে ৫,০০০ আসন বিশিষ্ট। এই ক্রীড়া শহরের শপিং মলের এবং মাল্টিপ্লেক্সের পাশাপাশি আজকের আধুনিক জীবনযাত্রার জন্য প্রয়োজনীয় ব্যবস্থাও থাকবে।
আর এন সাহা হাউজ
আর এন সাহা হাউজ বাংলাদেশের একটি প্রত্নতাত্ত্বিক স্থাপনা। এটি ইছামতি নদীর পাশে অবস্থিত।
নবকুমার সাহা মুর্শিদাবাদ থেকে এসে ১৮২৫ সালের মাঝামাঝি হতে ১৮৫০ সাল পর্যন্ত এই ভবনটি নির্মাণ করেন। রাধা নাথ সাহার নামে এই ভবনটির নামকরণ করা হয়।
চারিদিকে কক্ষ ঘেরা এই বাড়ির অংশে ছিল অতিথিশালা, অন্দর মহল, মন্দির, রয়েছে সুন্দর দোতলা বাড়ি মাঝে ছোট একটি খোলা জায়গা। চমৎকার স্থাপত্যশৈলী সমৃদ্ধ এই স্থানটি ভ্রমণের জন্য অত্যন্ত গুরুত্বপূর্ণ পর্যটন স্পট হিসেবে আখ্যায়িত।
ইট থেকে চুন সুরকি খসে ধ্বংসের প্রহর গুণলেও এখনও স্বগর্বে বাড়িটি তার জৌলুস জানান দিচ্ছে, আর এন সাহা হাউস বর্তমানে মেরামতধীন।
পুরাখালী বাওড়
বর্ষাকালে এই বাওড়টির আয়তন প্রায় ৯৪ হেক্টর।
অভয়নগরের শ্রীধারপুরে পুরাখালী বাওড় অবস্থিত।
এখানে রয়েছে ২২ প্রজাতির মাছ, ১৭ প্রজাতির দেশী ও বিদেশী পাখি এবং ৯ প্রজাতির জলজ উদ্ভিদ এবং প্রায় ১৫০০ জাতের ঔষধি গাছ রয়েছে।
অষ্টগ্রাম হাওড়
হাকালুকি ও টাঙ্গুয়ারের পাশেই অষ্টগ্রাম হাওড় অবস্থিত।
চারপাশে পানিদ্বারা পরিবেষ্টিত একটি বিশাল জলাভূমি হল অষ্টগ্রাম হাওড়, এখানে মাছ ধরার নৌকা এবং হাওড়ে অবস্থিত গ্রামগুলোই দেখা মিলবে যা বেশ সুন্দর দেখায়। এখানে ভ্রমণের উত্তম সময় বর্ষাকাল। হাওড়ের মানুষের জীবনযাত্রা খুব সহজেই প্রত্যক্ষ করা যায়।
ওয়াশিল চৌধুরীপাড়া মসজিদ
ওয়াশিল চৌধুরীপাড়া মসজিদ বাংলাদেশের চট্টগ্রামের একটি প্রাচীন স্থাপনা।
১৭৯৫ সালে জমিদার আসগার আলী চৌধুরী এই মসজিদটি প্রতিষ্ঠা করেন।
করতলব খান মসজিদ
করতলব খান মসজিদ বাংলাদেশের পুরনো ঢাকার বেগম বাজার এলাকায় অবস্থিত একটি প্রাচীন মসজিদ। এটি নওয়াব দেওয়ান মুর্শিদ কুলি খান কর্তৃক নির্মিত হয়েছিল। এটি ঢাকা শহরের আধুনিক কারাগারের পাশে অবস্থিত।
১৭০১-১৭০৪ সালের মধ্যে এই মসজিদটি নির্মাণ করেন এবং দেওয়ান মুর্শিদ কুলি খানের নামে এর নাম করণ করা হয়, তিনি কর্তালাব খান নামে পরিচিত ছিলেন। স্থানীয়রা মসজিদটিকে বেগমবাজার মসজিদ নামে চেনে।
এ মসজিদটি পুরান ঢাকার বেগমবাজারে অবস্থিত।
পাঁচ গম্বুজ বিশিষ্ট এই মসজিদটি উঁচু ভিত্তির উপর নির্মাণ করা হয়।
উত্তর সোনাখালী মাধ্যমিক বিদ্যালয় ও কলেজ
উত্তর সোনাখালী মাধ্যমিক বিদ্যালয় ও কলেজ বরগুনা জেলার আমতলী উপজেলার আতহারগাছিয়া ইউনিয়নে অবস্থিত। ১৫৮ শতাংশ জমির উপর স্কুলটি প্রতিষ্ঠা করা হয়েছে।
১৯৩৫ সালের ২রা ফেব্রুয়ারী মধ্য ইংরেজী নামে স্কুলটি প্রতিষ্ঠা করা হয়। পরবর্তীতে ১৯৬৯ সালের ১লা জানুয়ারী হতে স্কুলটি মাধ্যমিক কার্যক্রম শুরু করে। ১৯৯৭ সালে উচ্চমাধ্যমিক কার্যক্রম চালু করার আবেদনের প্রেক্ষিতে ২০০৪ সালে এ আবেদন সফল হয় এবং এটি তার কলেজের সকল কার্যক্রম শুরু করে।
১৯৯৬ সালে এডিবি এর সহযোগীতায় ৩তলা একটি পাকা ভবন এখানে নির্মান করা হয়। পরবর্তীতে ২০০৪ সালে প্রধান মন্ত্রীর দপ্তরিক সাহায্যের মাধ্যমে একটি আধা পাকা ছাত্রাবাস নির্মান করা হয়।
ম্যানচেস্টার জাহাজ খাল
ম্যানচেস্টার জাহাজ খাল হল ম্যানচেস্টার সিটির সঙ্গে আইরিশ সাগরকে যুক্তকারী উত্তর-পশ্চিম ইংল্যান্ডের একটি ৩৬-মাইল-দীর্ঘ (58 কিলোমিটার) অন্তর্দেশীয় জলপথ (খাল)। লিভারপুলের নিকটবর্তী মার্সি ইষ্টারিতে শুরু করে, এটি সাধারণত মেসি এবং আইউইলেলের মূল রুটগুলি অনুসরণ করে চশায়ার ও ল্যাঙ্কাশায়ারের ঐতিহাসিক কাউন্টির মাধ্যমে বিস্তৃত হয়েছে। অনেকগুলি লকগ্রেটের দ্বারা ম্যানচেস্টার পর্যন্ত প্রায় ৬০ ফুট (১৮ মিটার) উপরে উঠে যায়, যেখানে খালের টার্মিনাস বা প্রান্তীক নির্মিত হয়েছে। এই খালের পাশে প্রধান দ্রষ্টব্য গুলি হল বার্টন সুইং অ্যাকুয়াডাক, বিশ্বের একমাত্র সুইং অ্যাকুয়াডাক, এবং ট্র্যাফোর্ড পার্ক, বিশ্বের প্রথম পরিকল্পিত শিল্প এস্টেট এবং এখনও ইউরোপের বৃহত্তম।
এই খালের নির্মান শুরু হয় ১৮৮৭ সালে এবং নির্মানে সময় লাগে ছয় বছর , নির্মানটিতে খরচ হয় £১৫ মিলিয়ন (২০১১ সালের হিসাবে £১.৬৫ বিলিয়নের সমতূল্য).
আব্রাহাম কোভুর
আব্রাহাম টমাস কোভুর (এপ্রিল ১০, ১৮৯৮ - সেপ্টেম্বর ১৮, ১৯৭৮) একজন শ্রীলঙ্কান যুক্তিবাদী ছিলেন। ঈশ্বরের অস্তিত্ব যে নেই - এটির যুক্তি প্রদানের জন্য তিনি আজো স্মরণীয়। তিনি ১৮৯৮ সালে দক্ষিণ ভারতের ট্র্যানভাকোর রাজ্যে জন্মগ্রহণ করেন। পড়ালেখা করেন কোলকাতায় (বঙ্গবাসী কলেজে), এবং ভারতে কিছুদিন শিক্ষকতা করার পর তিনি শ্রীলঙ্কায় বসবাস করা শুরু করেন। তিনি ওখানে উদ্ভিদবিজ্ঞান পড়াতেন এবং ১৯৫৯ সালে পড়ানোর পেশা বাদ দিয়ে দেন।
আবদুল জলিল শিকদার
আবদুল জলিল শিকদার (জন্ম: অজানা - মৃত্যু: ২০০৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
আবদুল জলিল শিকদারের জন্ম নড়াইল জেলার লোহাগড়া উপজেলার চাচই গ্রামে। তাঁর বাবার নাম আবদুল হক শিকদার এবং মায়ের নাম পুটি বেগম। তাঁর স্ত্রীর নাম নূরজাহান বেগম। তাঁর সাত ছেলেমেয়ে।
ইপিআরে চাকরি করতেন আবদুল জলিল শিকদার। ১৯৭১ সালে যশোর ইপিআর সেক্টরের ৫ নম্বর উইংয়ের ‘এ’ কোম্পানির নেতৃত্বে ছিলেন তিনি। কোম্পানির অবস্থান ছিল সাতক্ষীরা জেলার কলারোয়াতে। মুক্তিযুদ্ধ শুরু হলে তিনি সেখান থেকে যশোরে এসে প্রতিরোধযুদ্ধে অংশ নেন। আবদুল জলিল শিকদার ভারতে অবস্থানকালে কিছুদিন প্রশিক্ষক হিসেবে কাজ করেন। বিহারের চাকুলিয়ায় প্রথম ব্যাচের মুক্তিযোদ্ধাদের ২৪ দিন প্রশিক্ষণ দেন। এরপর ৯ নম্বর সেক্টরের অধীন হিঙ্গলগঞ্জ সাব সেক্টরে প্রশিক্ষক ও সমন্বয়কারী হিসেবে দায়িত্ব পালন করেন। প্রশিক্ষণপ্রাপ্ত মুক্তিযোদ্ধা দলকে বাংলাদেশের ভেতরে গেরিলা অপারেশনে পাঠানো, তাঁদের পরামর্থ ও সহায়তা প্রদান ইত্যাদি কাজই তিনি করতেন।
১৯৭১ সালের ১১ এপ্রিল যশোর জেলার ঝিকরগাছা উপজেলা এলাকায় মুক্তিযুদ্ধ শুরু হলে ৩০ মার্চ থেকে যশোরে প্রতিরোধ যুদ্ধ শুরু হয়। এ যুদ্ধে যশোর ইপিআর সেক্টর হেডকোয়ার্টারের অধীন বেশির ভাগ বাঙালি ইপিআর সদস্য গুরুত্বপূর্ণ ভূমিকা পালন করেন। হেডকোয়ার্টারের অধীন খুলনার ৫ নম্বর উইংয়ের তিন কোম্পানি ইপিআর সদস্য যশোরে সমবেত হয়ে প্রতিরোধ যুদ্ধে অংশ নেন। আবু ওসমান চৌধুরীর নির্দেশে ৫ নম্বর উইংয়ের তিন কোম্পানি ইপিআর সদস্যের একাংশ যশোর শহরে, অপর অংশ ঝিকরগাছায় প্রতিরক্ষা অবস্থান নেয়। দুই দলের সার্বিক নেতৃত্বে থাকেন আবদুল জলিল শিকদার। তাঁর নির্দেশে সুবেদার হাসান উদ্দিনের নেতৃত্বাধীন ‘সি’ কোম্পানি যশোর সেনানিবাসে মর্টারের সাহায্যে আক্রমণ করে। কিন্তু তাঁরা পাকিস্তানি সেনাদের প্রচণ্ড পাল্টা আক্রমণে পিছে হটে নড়াইলের দিকে চলে যায়। এ সময় মুক্তিযোদ্ধারা একদল আরেক দল থেকে বিচ্ছিন্ন হয়ে পড়ে। ঝিকরগাছার পতন হলে সেখানকার মুক্তিযোদ্ধারা ভারত সীমান্ত-সংলগ্ন বেনাপোলে আশ্রয় নেন। কয়েক দিন পর বেনাপোলও পাকিস্তানি সেনাদের দখলে চলে যায়। তখন মুক্তিযোদ্ধারা ভারতে অবস্থান নেন। 
আবদুল জলিল শিকদার খবর পেলেন, পাকিস্তান সেনাবাহিনীর বিরাট একটি দল সেনানিবাস থেকে বেরিয়ে রাস্তার দুপাশের বাড়িঘর জ্বালিয়ে-পুড়িয়ে তাঁদের অবস্থানের দিকে অগ্রসর হচ্ছে। তিনি এক দল মুক্তিযোদ্ধা নিয়ে প্রতিরক্ষা অবস্থানে ছিলেন ঝিকরগাছার লাউজানিতে। তাঁর দলের দুই প্লাটুন মুক্তিযোদ্ধা সামনের দিকে পাঠালেন পাকিস্তানি সেনাদের প্রতিরোধে। যশোর-বেনাপোল সড়ক ধরে তাঁরা কিছুদূর অগ্রসর হতেই পড়ে গেলেন পাকিস্তানি সেনাদের সামনে। পাকিস্তানি সেনারা তাঁদের প্রচণ্ড গতিতে আক্রমণ করল। প্রবল আক্রমণে তাঁরা পিছু হটতে বাধ্য হলেন। কিছুক্ষণের মধ্যেই পাকিস্তানি সেনারা হাজির হলো আবদুল জলিল শিকদারের প্রতিরক্ষা অবস্থানের সামনে। তাঁর নেতৃত্বে মুক্তিযোদ্ধারা বীরত্বের সঙ্গে যুদ্ধ করতে থাকলেন। পাকিস্তান সেনাবাহিনীর দল অত্যাধুনিক অস্ত্রশস্ত্রে সজ্জিত। তার পরও তাঁরা প্রতিরোধ চালিয়ে গেলেন।
কাভানা
কাভানা নৌকার একটি আচ্ছাদিত আশ্রয়। ভেনিসের সাধারণ শহর এবং উপহ্রদ এ দেখা যায়।
কাভানা শব্দটি ধারনা করা হয় ইতালীয় শব্দ "কাপান্না" (capanna) থেকে এসেছে যার শাব্দিক অর্থ কুঁড়েঘর, প্রাচীনতম অঙ্কন শিল্প থেকে পাওয়া যায় এটা একটি কুঁড়েঘর বিশেষ আশ্রয়স্থান যা খড় দিয়ে ঢাকা (নির্মিত)। সময়ের সাথে সাথে এর পরিবর্তন এসেছে, ছোট নদী এর সাথে/পাশে এই ধরনের আশ্রয়স্থান এখন নির্মিত হয় ভবন বা প্রাসাদের সাথে সংযুক্ত সংগ্রহ ভান্ডারস্থল হিসাবে ব্যবহৃত হবার জন্যে।
পুনম যাদব
পুনম যাদব (; জন্ম: ২৪ আগস্ট, ১৯৯১) উত্তরপ্রদেশের আগ্রায় জন্মগ্রহণকারী ভারতের প্রথিতযশা আন্তর্জাতিক প্রমিলা ক্রিকেটার। ভারত ক্রিকেট দলের অন্যতম সদস্য তিনি। ঘরোয়া ক্রিকেটে মধ্য অঞ্চল, উত্তরপ্রদেশ ও রেলওয়েজের প্রতিনিধিত্ব করছেন। দলে তিনি মূলতঃ বোলাররূপে খেলে থাকেন। ডানহাতে লেগ ব্রেক বোলিংয়ের পাশাপাশি ডানহাতে নিচেরসারিতে ব্যাটিং করে থাকেন তিনি।
৫ এপ্রিল, ২০১৩ তারিখে বাংলাদেশের বিপক্ষে টি২০আই অভিষেক ঘটে তার। একই দলের বিপক্ষে ১২ এপ্রিল, ২০১৩ তারিখে ওডিআই অভিষেক ঘটে তার। ১৬ নভেম্বর, ২০১৪ তারিখে দক্ষিণ আফ্রিকার বিপক্ষে তার টেস্ট অভিষেক হয়।
২০১৬ সালের আইসিসি মহিলা বিশ্ব টুয়েন্টি২০ প্রতিযোগিতায় অংশ নেন। আসন্ন আইসিসি মহিলা ক্রিকেট বিশ্বকাপকে ঘিরে ১৫ মে, ২০১৭ তারিখে মিতালী রাজের অধিনায়কত্বে ১৫-সদস্যের ভারতীয় দলের তালিকা প্রকাশ করা হয়। এতে তিনিও অন্তর্ভূক্ত হন।
সামাজিক বিজ্ঞানের দর্শন
সামাজিক বিজ্ঞানের দর্শন হল যুক্তি ও সামজিক বিজ্ঞানের পদ্ধতিসমূহ, অর্থাৎ সমাজবিজ্ঞান, নৃবিজ্ঞান ও রাষ্ট্রবিজ্ঞান বিষয়ক অধ্যয়ন। সামাজিক বিজ্ঞানের দার্শনিকগণ সামাজিক ও প্রাকৃতিক বিজ্ঞানের মধ্যে পার্থক্য ও সমতা, সামাজিক সমস্যাসমূহের মধ্যে সম্পর্ক, সামাজিক আইনের সম্ভাব্য উপস্থিতি, এবং বিভিন্ন সংগঠন ও মাধ্যমের তাত্ত্বিক গুরুত্ব বিষয়ে আলোকপাত করেন।
ফরাসি দার্শনিক ওগুস্ত কোঁত তাঁর "কোস্‌ দঁ ফিলসফি পজিটিভ" (ইতিবাচক দর্শনের পথ) বইয়ে সর্বপ্রথম দৃষ্টবাদের জ্ঞানতাত্ত্বিক দৃষ্টিভঙ্গি বর্ণনা করে। বইটি ধারাবাহিকভাবে ১৮৩০ থেকে ১৮৪২ সালের মধ্যে প্রকাশিত হয়। এই বইটি তাঁর ১৮৪৮ সালের আরেকটি কাজ "দিসকোস্‌ সুর লেন্সেম্বল দ্যু পজিটিভিসম" (দৃষ্টবাদের সাধারণ দৃষ্টিভঙ্গি) এর পর প্রকাশিত হয়। "কোস্‌ দঁ ফিলসফি পসিটিভ" বইয়ের প্রথম তিনটি ভলিউমে বিজ্ঞানের বিদ্যমান শাখা (গণিত, জ্যোতির্বিদ্যা, পদার্থ বিজ্ঞান, রসায়ন, ও জীববিজ্ঞান) নিয়ে আলোকপাত করা হয়। রসায়ন ও জীববিজ্ঞানে সামাজিক বিজ্ঞানের আগমনের অপরিহার্যতা উপর জোড় দেওয়া হয়েছে। এই বিষয়সমূহ নজরে রেখে ও পর্যবেক্ষণ করে, এবং এইভাবে বিজ্ঞানকে শ্রেণীবিভাগ করে কোঁতকে প্রথম বিজ্ঞানের দার্শনিক বলা হয়ে থাকে।
সমাজবিজ্ঞানের আধুনিক পাঠ্য শাখা শুরু হয় এমিল ডুর্খাইমের (১৮৫৮-১৯১৭) কাজের মধ্য দিয়ে। ডুর্খাইম কোঁতের দর্শনের অনেক বিবরণ বাদ দেন। তিনি কিছু বিষয় রাখেন এবং সামাজিক বিজ্ঞান হল মানুষের কর্ম জগতে প্রাকৃতিক বিজ্ঞানের যৌক্তিক ধারাবাহিকতা এই ধারণা ঠিক রেখে এর পদ্ধতিগত সংশোধন আনেন। ডুর্খাইম ১৮৯৫ সালে বর্দেয়াঁ বিশ্ববিদ্যালয়ে প্রথম ইউরোপীয় সমাজবিজ্ঞান বিভাগ চালু করেন। একই বছর তিনি তাঁর ১৮৯৫ সালের "লে রিগলেস্‌ দঁ লা মেথড্‌ সোশিওলজিক" (সমাজবিজ্ঞানের পদ্ধতির ভূমিকা) বইয়ে যুক্তি দেখান, "আমাদের প্রধান লক্ষ্য হল মানুষের কার্যে বৈজ্ঞানিক যুক্তিবাদের বিস্তার ঘটানো... যা দৃষ্টবাদ বলা হয় কিন্তু তা আসলে যুক্তিবাদের ফল।"
যে কোন বিষয়ে বৈজ্ঞানিক প্রকল্পে কিছু দার্শনিক পূর্ব আগমনের আভাস থাকে। এই পূর্বাভাস সামাজিক জ্ঞানের বৈশিষ্ট, সামাজিক বাস্তবতার বৈশিষ্ট, ও মানুষের নিয়ন্ত্রণের স্থানে বিদ্যমান থাকে। সামাজিক বিজ্ঞান প্রাকৃতিক বিজ্ঞানে ব্যবহৃত পদ্ধতিসমূহ নিয়ে কাজ করবে এই বিষয় পণ্ডিতগণ অস্বীকার করেন। সামাজিক বিজ্ঞানের প্রতিষ্ঠাতা দৃষ্টবাদীগণ যুক্তি দেখান যে সামাজিক সমস্যাসমূহ বৈজ্ঞানিক পদ্ধতির মাধ্যমে অধ্যয়ন করা যাবে এবং তা করা উচিত। এই অবস্থান বিজ্ঞানবাদ, প্রকৃতিবাদ ও শরীরবাদের সাথে জড়িত।
প্রারম্ভিক জার্মান হার্মেনিউটিশিয়ানদের মধ্যে ভিলহেল্ম ডিলথে প্রাকৃতিক বিজ্ঞান ও সামাজিক বিজ্ঞানের পার্থক্য ("গেইস্টেস্‌ভিসেনশাফ্‌ট") খুঁজে বের করার অগ্রদূত। এই রীতি মাক্স ভেবার ও গেয়র্গ জিমেলের নেতিবাচকতাকে জানান দেয় এবং সমালোচনামূলক তত্ত্বের সাথে চলতে থাকে। ১৯৬০ এর দশক থেকে, বিজ্ঞানবাদ বা ভাবতত্ত্ব হিসেবে বিজ্ঞানের সমালোচনার পাশাপাশি বিজ্ঞানের সিদ্ধান্তসমূহের সাধারণ দুর্বলতা বৃদ্ধি পেতে থাকে। ইয়োর্গেন হাবারমাস তাঁর "অন দ্য লজিক অফ দ্য সোশাল সাইন্সেস" (১৯৬৭) বইয়ে যুক্তি উপস্থাপন করেন যে, "সামগ্রিক বিজ্ঞানের দৃষ্টবাদ তত্ত্ব সামাজিক বিজ্ঞান ও ইতিহাসের মধ্যে ঘনিষ্ঠ সম্পকের কারণে ব্যর্থ হয়েছে।"
বসফরাস সেতু
বসফরস সেতু (তুর্কি: বাগাজিসি কোপারুসু) আনুষ্ঠানিকভাবে ১৫ জুলাই শহীদ ব্রীজ (তুর্কি: ১৫ টিমুজুজ শাহিতলার কোপারুসু), বা প্রথম ব্রিজ নামেও পরিচিত। এটি বসফরস প্রধালীর দুই তীরের ইউরোপ ও এশিয়া (ফাতিহ সুলতান মেহমেট ব্রিজ ও ইয়ুজ সুলতান সেলিম ব্রিজের সাথে) সংযুক্ত করা হয়। সেতুটি অর্টকোই (ইউরোপে) এবং বেলেবারী (এশিয়ায়) মধ্যে বিস্তৃত।
সেতুটি ইস্পাত টাওয়ার ও উল্লিখিত হ্যাঙ্গার সঙ্গে একটি মাধ্যাকর্ষণ- অ্যাঙ্কর্ড সাসপেনশন সেতু। সেতুর বায়োডায়নামিক ডেকটি ঝুলানো ইস্পাত তারের উপর। সেতুটির মোট দৈর্ঘ্য ১,৫৬০ মিটার (৫,১১৮ ফুট) এবং সেতুর ডেকটি ৩৩.৪০ মিটার (১১০ ফুট) প্রস্থ। সেতুর দুই প্রান্তের টাওয়ার দুটির (প্রধান স্প্যান) দূরত্ব ১,০৭৪ মিটার (৩,৫২৪ ফুট) এবং টাওয়ারের মোট উচ্চতা ১৬৫ মিটার (৫৪১ ফুট)। সমুদ্রপৃষ্ঠ থেকে ব্রিজের ক্লিয়ারেন্স ৬৪ মিটার (২১০ ফুট)।
১৯৭৩ সালে সেতু নির্মান সম্পন্ন হওয়ার পরে, যুক্তরাষ্ট্র-এর বাইরে দীর্ঘতম সাসপেনশন সেতু (দীর্ঘতম সাসপেনশন ব্রিজের চতুর্থাংশের তালিকা) এবং বিশ্বের চতুর্থ দীর্ঘতম সাসপেন্সন সেতুতে পরিনত হয়। (প্রথম তিনটি হল ভেরেজানো- নরওয়ে ব্রিজ, গোল্ডেন গেট ব্রিজ এবং ম্যাকিন্যাক সেতু)।
ইংল্যান্ড ক্রিকেট দলের অধিনায়কদের তালিকা
এ তালিকাটি ইংল্যান্ড জাতীয় ক্রিকেট দলের অধিনায়কদের তালিকাবিশেষ। পুরুষ, কিশোর ও মহিলা ক্রিকেটাররা আনুষ্ঠানিকভাবে আন্তর্জাতিক পর্যায়ে ইংল্যান্ডের অধিনায়কত্ব করেছেন। ১৮৭৭ সালে ইংল্যান্ড সর্বপ্রথম টেস্ট খেলায় অংশগ্রহণ করে। যে-কোন দলের তুলনায় টেস্ট খেলায় অংশগ্রহণ ও সর্বাধিকসংখ্যক অধিনায়কের দায়িত্ব পালন করেছে দলটি। ১৯শ শতাব্দীতে বিদেশ সফরে জেমস লিলিহোয়াইট, আলফ্রেড শ ও আর্থার শ্রিউসবারি প্রধান পেশাদার উদ্যোক্তা। তাস্বত্ত্বেও বিদেশে কিছু সৌখিন সফর লর্ড হ্যারিস ও লর্ড হকের নেতৃত্বে হয়েছে। নিজ মাঠের কর্তৃপক্ষের সিদ্ধান্ত অনুযায়ী স্বাগতিক দলের অধিনায়কের দায়িত্বভার দেয়া হয়েছে। তাঁরা প্রায়শঃই তাঁদের নিজ এলাকায় জনপ্রিয় ছিলেন।
১৯০২-০৩ মৌসুম থেকে প্রায় ষাট বছর মেরিলেবোন ক্রিকেট ক্লাব সকল ধরনের বিদেশ সফরের দায়িত্ব পালন করে। এ সময় ইংল্যান্ডের চেয়ে “এমসিসি” নামেই খেলাগুলো অনুষ্ঠিত হতো। পেশাদারী, অধিনায়কের চেয়ে শৌখিনতার প্রচলন ঘটায় তারা। শ্রিউসবারির পর প্রায় ষাট বছর পর আরেক পেশাদার অধিনায়ক লেন হাটনের অন্তর্ভূক্তি ঘটে। ১৯৬২ সালে শৌখিন/পেশাদারের পার্থক্য বিলুপ্ত করা হয় এবং ব্রায়ান ক্লোজ ও তারপর রে ইলিংওয়ার্থের ন্যায় নতুন ধাঁচের অধিনায়কের উত্থান ঘটে।
এ তালিকাটি ইংল্যান্ড দলের পক্ষে কমপক্ষে একটি টেস্টে অধিনায়কের দায়িত্ব পালনকারী ক্রিকেটারদের ঘিরে তৈরি করা হয়েছে। আগস্ট, ২০১৪ সালে ভারতের বিপক্ষে পঞ্চম টেস্ট শেষে এর হালনাগাদ হয়েছে। ড্যাগারচিহ্নিত (†) খেলোয়াড়কে কমপক্ষে একটি টেস্টে অধিনায়কের দায়িত্ব পালন করাকে বুঝানো হয়েছে যাতে তিনি নিয়মিত অধিনায়কের সহকারী ছিলেন ও সিরিজে কর্তৃপক্ষের অনুমোদনক্রমে মনোনীত হয়েছেন। উইজডেন ক্রিকেটার্স অ্যালমেনাক এই ড্যাগারচিহ্নিত শ্রেণীকরণটি গ্রহণ করেছে।
জুন, ২০০৫ সালে ইংল্যান্ড তাদের সর্বপ্রথম টুয়েন্টি২০ আন্তর্জাতিকে অংশগ্রহণ করে।
ভারতীয় রাসায়নিক জীববিজ্ঞান সংস্থা
ভারতীয় রাসায়নিক জীববিজ্ঞান সংস্থা (ইংরেজি: Indian Institute of Chemical Biology, "ইন্ডিয়ান ইনস্টিটিউট অফ কেমিক্যাল বায়োলজি"; সংক্ষেপে IICB, "আইআইসিবি") হল ভারতের পশ্চিমবঙ্গ রাজ্যের রাজধানী কলকাতায় অবস্থিত একটি বায়োমেডিক্যাল গবেষণা কেন্দ্র। ১৯৩৫ সালে ইন্ডিয়ান ইনস্টিটিউট অফ এক্সপেরিমেন্টাল মেডিসিন (আইআইইএম) নামে এই সংস্থাটি প্রতিষ্ঠিত হয়। ১৯৫৬ সালে এই সংস্থাটি কাউন্সিল অফ সায়েন্টিফিক অ্যান্ড ইন্ডাস্ট্রিয়াল রিসার্চের (সিএসআরআই) অন্তর্ভুক্ত হয়। ১৯৮২ সালে সংস্থাটির নাম পরিবর্তন করে ‘ভারতীয় রাসায়নিক জীববিজ্ঞান সংস্থা’ বা ‘ইন্ডিয়ান ইনস্টিটিউট অফ কেমিক্যাল বায়োলজি’ রাখা হয়।
এই সংস্থায় বিভিন্ন রোগের রোগনির্ণয় ও রোগনিরাময়-সংক্রান্ত সমাধান আবিষ্কৃত হয়েছে।
আইআইসিবি হল ভারত সরকারের সিএসআইআর-এর অধীনস্থ একটি মাল্টিডিসিপ্লিনারি গবেষণা ল্যাবরেটরি। এটির ছ’টি রিসার্চ অ্যান্ড ডেভেলপমেন্ট বিভাগ রয়েছে:
সন্দ্বীপ থানা
সন্দ্বীপ বাংলাদেশের দক্ষিণ-পূর্ব উপকূলে বঙ্গোপসাগরে অবস্থিত চট্টগ্রাম জেলার অন্তর্গত সন্দ্বীপ উপজেলার একটি থানা।
সন্দ্বীপ উপজেলার ১টি পৌরসভা এবং ১৪টি ইউনিয়নের প্রশাসনিক কার্যক্রম সন্দ্বীপ থানার আওতাধীন।
দুমকা রেলওয়ে স্টেশন
দুমকা রেল স্টেশন হল ভারতের ঝাড়খন্ড রাজ্যের দুমকা শহরে অবস্থিত একটি রেল স্টেশন।এই স্টেশনটি জাসিডিহ-রামপুরহাট রেলপথের অন্তর্গত। রেল স্টেশনটি পূর্ব রেল-এর আসানসোল রেল বিভাগ-এর অধিনস্ত।স্টেশনটি সমুদ্র সমতল থেকে ১৩৬ উচ্চায় অবস্থান করছে।
এই স্টেশনের রেলপথটি ১,৬৭৬ এমএম (৫ ফুট ৬ ইঞ্চি) চওড়া ব্রডগেজ রেলপথ।এই রেলপথটি স্টেশনকে রেল পথের দুই প্রান্তীক বা টার্মিনাল , ঝাড়খন্ডের জাহিডিহ ও পশ্চিমবঙ্গ-এর বীরভূম জেলার রামপুরহাট রেল স্টেশনকে যুক্ত করেছে।
দুমকা রেল স্টেশন ২০১১ সালে চালু হয়।
সেই সময় ১২ জুলাই ২০১১ সালে জাসিডিহ-দুমকা রেল পথ চালু হয়। ১৯৯৭-৯৮ সালে রেলপথটি নির্মানের অনুমোদন দেওয়া হলেও ২০০২ সালের পরে ভূমি অধিগ্রহণ কাজ শুরু হয় এবং ২০০৭ সাল থেকে বড় ধরনের নির্মাণ কাজ শুরু হয়। ১২ ডিসেম্বর ২০১০ তারিখে প্রথম মালবাহী ট্রেন দুমিকাতে এসেছিল। ২৪ সেপ্টেম্বর ২০১২ তারিখে দুমকা ও রাঁচির মধ্যে প্রথম আন্তঃনগর এক্সপ্রেস চালু হয়। এটা বৃহস্পতিবার এবং রবিবার ছাড়া সপ্তাহে পাঁচ দিন চালানো হয় এই এক্সপ্রেস ট্রেনটিকে।
দুমকা থেকে রামপুরহাট পর্যন্ত রেল ট্র্যাক নির্মাণ ২০১৫ সালের প্রথম দিকে সম্পন্ন হয়েছিল এবং ৪ জুন ২০১৫ তে যাত্রা শুরু করে যখন একটি যাত্রী ট্রেন দুমিকা থেকে রামপুরহাট পর্যন্ত যাত্রা শুরু করে। এই রেল পথের ফলে পশ্চিমবঙ্গ ও বিহারের মধ্যে বেশ কিছু নতুন সংযোগ এখন সম্ভব হবে।
দুমকা মাধ্যমে রেললাইন লাইনটি জাসিদিহ ও রামপুরহাটের মধ্যবর্তী দূরত্ব হবে ১৪০ কিলোমিটার যা আসানসোলের মধ্য দিয়ে দূরত্ব ২৭০ কিলোমিটারের থেকে অনেক কম।
রামপুরহাট রেল স্টেশন
রামপুরহাট রেলওয়ে স্টেশন, ( স্টেশন কোড আরপিএইচ ) হল ভারতের পশ্চিমবঙ্গ রাজ্যের বীরভূম জেলার রামপুরহাট শহরের একটি রেলওয়ে স্টেশন। রামপুরহাট স্টেশনটি কলকাতার সাথে সংযুক্ত কিছু এক্সপ্রেস এবং রেল যাত্রী রামপুরহাট স্টেশনের মধ্য দিয়ে যাত্রা করে। এটি ২৪.১০ ডিগ্রি উত্তর ৮৭.৪৭ ডিগ্রি পূর্বে অবস্থিত। সমূদ্র সমতল হতে এর গড় উচ্চতা হল ৩৭ মিটার (১২১ ফুট)। নিকটতম গুরুত্বপূর্ণ রেলপথের স্টেশন হল সাঁথিয়া জংশন এবং আসানসোল রেল স্টেশন।
এইচ-ওয়াই এন্টিজেন
এইচ-ওয়াই এন্টিজেন (H-Y antigen) হচ্ছে পুরুষ কলা-নির্দিষ্ট এন্টিজেন (male tissue specific antigen)। (যেসব এন্টিজেন কেবল পুরুষ টিস্যুতে কাজ করে তাকে পুরুষ কলা-নির্দিষ্ট এন্টিজেন বলা হয়)। প্রথমদিকে ভাবা হত এটা শুক্রাশয়ের গঠনের সূচনা ঘটায়, এখন জানা যায় যে এটি শুক্রাশয় এর গঠনের সূচনা ঘটায় না বরং শুক্রাশয় তৈরি হওয়ার কারণেই সক্রিয় হতে পারে। এটার (শুক্রাশয়) উৎপাদনের সময়, অন্ততপক্ষে দুইটি লোকি জড়িত থাকে, একটি অটোজোমাল জিন যা এন্টিজেনটি উৎপন্ন করে এন্টিজেন, আর একটি যা রিসেপ্টর তৈরি করে।
এইচ-ওয়াই এন্টিজেন শুক্রাশয় দ্বারা নিঃসৃত হয়। যা এন্টি মুলারিয়ান হরমোন নামক পুরুষ হরমোন এর সমতুল্য।
স্পার্মাটোজেনেসিস হলো সেই পদ্ধতি, যার ফলে স্তন্যপায়ী প্রাণিতে স্পার্ম বা বীর্য তৈরী হয়।
দেখা গিয়েেছ, পুরুষ ইদুর যাদের এইচ-ওয়াই এন্টিজেন নেই, বা এইচ-ওয়াই এন্টিজেন উৎপাদনের জিন নেই, তারা জিনগত তথ্য যা স্পার্মাটোজেনেসিস এর জন্য দায়ী, তা হারিয়ে ফেলে। এই ফলাফলকে শনাক্ত করা হয়েছে এইভাবে যে, ইঁদুরের ওয়াই ক্রোমোজমের জিন; শুক্রাশয়ের নির্ধারক জিন থেকে স্বতন্ত্র, যা স্পার্মাটোজেনেসিসের জন্য প্রয়োজনীয়। এখান থেকে আরো বিষয়ের সম্ভাবনা দেখা যায়, তা হলো স্পার্মাটোজেনেসিস জীনের উপাদান (product) হলো এইচ-ওয়াই এন্টিজেন।
মানুষের মধ্যে দেখা গিয়েছে যে, যেসব পুরুষের বড় ভাই আছে, তাদের সমকামী হবার উচ্চতর সম্ভাবনা আছে। প্রকৃতপক্ষে, প্রত্যেক বড় ভাই থাকার জন্য ছোট ভাইয়ের সমকামী হবার সম্ভাবনা ৩৩% বৃদ্ধি পায়। একটি তত্ব এইচ-ওয়াই এন্টিজেনকে ব্যাখ্যা করেছে এইভাবে যে, মায়ের রোগ-প্রতিরোধ ব্যবস্থা এই এন্টিজেনের বিপক্ষে প্রতিক্রিয়া দেখায়। ব্যাপক অর্থে বলা যায়, এই ব্যবস্থা পুরুষের মস্তিষ্কে পৌরুষত্বের বৈশিষ্ট্য তৈরীতে প্রতিরোধ সৃষ্টি করে এবং এভাবে ধারাবাহিকভাবে যত পুরুষ ফিটাস মাতৃগর্ভে তৈরী হয়, তার বিপক্ষে মায়ের প্রতিক্রিয়া(মায়ের এন্টিবডি) প্রতিটা ছেলে সন্তান জন্মের সময়, দিনকে দিনকে শক্তিশালী হয়। বর্তমানে ধারণা করা হয়, মস্তিষ্কে এভাবে পুরুষ বৈশিষ্ট্য তৈরীতে অতিরিক্ত বাধা পড়লে( inhibitory effect), তা যৌন অভিমুখিতায় প্রভাব ফেলে। এই প্রকল্পটি বিভিন্ন প্রমাণ দ্বারা সমর্থিত, এবং এখানে বলা হয়েছে, যদি বড় বোন থাকে, তাহলে পরবর্তীতে জন্মানো ছেলে সন্তানে;র যৌন-অভিমুখিতার উপর প্রভাব পড়ার সম্ভাবনা কম।
কামারদহ ইউনিয়ন
কামারদহ ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
কামারদহ ইউনিয়ন রংপুর বিভাগের গাইবান্ধা জেলার গোবিন্দগঞ্জ উপজেলার অন্তর্গত। এটি গোবিন্দগঞ্জ উপজেলার অন্যতম একটি ইউনিয়ন। এটি গোবিন্দগঞ্জ উপজেলা হতে প্রায় ৫ কিলোমিটার দক্ষিণে অবস্থিত। এই ইউনিয়ন পূর্বে কোচাশহর ইউনিয়ন, পশ্চিমে করতোয়া নদী, উত্তরে গোবিন্দগঞ্জ পৌরসভা এবং দক্ষিণে বগুড়া জেলা দ্বারা বেষ্টিত।
রংপুর বিভাগের প্রবেশদ্বার ১৩ নং কামারদহ ইউনিয়ন পরিষদ । লোকমুখে জানা যায় এখানে অনেক কামারের বসতী ছিল এবং এই ইউনিয়নে অনেক গর্ত বা দহ ছিল বলে এর নাম করণ করা হয় কামারদহ। বর্তমানে ইউনিয়ন পরিষদটি মাস্তা মৌজায় অবস্থিত। পূর্বের ভবন ছিল ফাঁসিতলা বাজার সংলগ্ন।কেয়ারক্যাপাসিটি বিল্ড প্রতিষ্ঠানের সহায়তায় এই ইউনিয়ন পরিষদ কার্যালয় ২০০৪ সালে প্রতিষ্ঠা করা হয়।
মৌজা-১৮ টি
বিলের তালিকাঃ
খালঃ
নদীঃ
সাংস্কৃতিক সংগঠন
পেশাজীবি সংগঠন
ক্রীড়া সংগঠন
জমিন (২০০৩-এর চলচ্চিত্র)
জমিন (হিন্দি: "ज़मीन", বাংলা অনুবাদ: "ভূমি") ২০০৩ সালে মুক্তিপ্রাপ্ত ভারতীয় বলিউডি অ্যাকশনধর্মী চলচ্চিত্র। ছবিটি পরিচালনা করেন রোহিত শেঠি। এটি তার প্রথম পরিচালনা। এতে প্রধান চরিত্রে অভিনয় করেছেন অজয় দেবগন, অভিষেক বচ্চন, বিপাশা বসু, মুকেশ তিওয়ারী।
কর্নেল রনবীর সিং, সন্ত্রাসবাদীদের প্রধান বাবা জাহির খানকে তাড়া করে ধরে ফেলে ও বন্দী করে জেলে পাঠায়। আল তাহির নামের একটি সন্ত্রাসবাদী সংগঠন বাবা জাহিরকে ছাড়ানোর জন্যে সক্রিয় হয়ে ওঠে। তাদের দলের কিছু লোককে মুম্বাইতে গোপনে পাঠায় এবং ভারতীয় সেনাবাহিনীর একজন অফিসার তাদের গোপনে সাহায্য কর‍তে থাকে। সন্ত্রাসবাদীদের খাদ্য, আশ্রয়, অস্ত্রশস্ত্র ইত্যাদি যোগানোর কাজ করে একজন অধ্যাপক ও ফরিদ নামক গ্যারেজ মালিক। এসিস্টেন্ট কমিশনার অফ পুলিশ (সন্ত্রাসদমন বিভাগ) জয়দেব মালহোত্রা পুলিশ কমিশনারের আদেশে তদন্ত শুরু করে কিন্তু যাদের সে সন্দেহ করে তারা অজ্ঞাত আততায়ীর হাতে খুন হয়ে যেতে থাকে। মুম্বই পুলিশের সাথে সহযোগীতা করতে ভারতীয় সেনাবাহিনীর একটি দলও আসে মুম্বইতে। সেনার ভেতরে গুপ্তচর বৃত্তি করছিল যে তাকে রনবীর খুঁজে পায়। সে ধরা না দিয়ে আত্মহত্যা করে। কর্নেল রনবীর অতীতে এই জয়দেবকেই সেনাবাহিনী থেকে তার ভুলের জন্যে বরখাস্ত করেছিল। সে বুঝতে পারে বর্তমানে জয়দেব একজন যোগ্য ও সাহসী অফিসার। তাকে নিয়ে একসাথে তদন্ত করে রনবীর। সন্ত্রাসবাদীরা আসলে পরিকল্পনা করেছে একটি বিমান অপহরণ করার। বিমানবন্দরের কিছু কর্মচারীর সাহায্যে তারা অস্ত্রসহ বিমানে ওঠে ও পাইলট বসির আলিকে ভয় দেখিয়ে যাত্রী সমেত নিয়ে যায় পাক অধ্যুষিত কাশ্মীরে। এই প্লেনে জয়দেবের প্রেমিকা নন্দিনীও বিমানসেবিকা হিসেবে পণবন্দী হয়। সন্ত্রাসবাদীরা দাবি করে বাবা জাহিরকে ছাড়লে তবেই বিমানযাত্রীরা মুক্তি পাবে। পাকিস্তানের সাথে কূটনৈতিক কথাবার্তা চালালেও তা ফলপ্রসূ হয়না। ভারতীয় প্রতিনিধি দল সন্ত্রাসবাদীদের সংগে আলোচনার উদ্দেশ্যে ঘটনাস্থলে যান। পরিচয় গোপন করে জয়দেবও যায় তাদের সাথে। অন্যদিকে ভারতীয় সেনার একটি ছোট কমান্ডো দল রনবীরের নেতৃত্বে সেখানে পৌঁছে যায়। যুদ্ধের পর তারা পনবন্দী সহ বাবা জাহিরকেও তুলে আনে এবং মাঝরাস্তায় তার গায়ে গ্রেনেড ঢুকিয়ে নিচে ফেলে দেয়। পাইলট বসির নিরাপদে বিমানটিকে নিয়ে ভারতে চলে আসেন।জমিন চলচ্চিত্রের গানের সুর ও সঙ্গীত পরিচালনা করেছেন হিমেশ রেশমিয়া। গানের কথা লিখেছেন সমীর। গান প্রকাশ করেছে টি-সিরিজ।
২০১৭-১৮ মৌসুমে আন্তর্জাতিক ক্রিকেট
২০১৭-১৮ আন্তর্জাতিক ক্রিকেট মৌসুম অক্টোবর, ২০১৭ থেকে শুরু হয়ে মার্চ, ২০১৮ সালে শেষ হবে।
বাংলাদেশ টেক্সটাইল মিলস করপোরেশন
বাংলাদেশ টেক্সটাইল মিলস করপোরেশন (বিটিএমসি), ২৬ মার্চ ১৯৭২ বাংলাদেশ সরকারের জাতীয়করণকৃত মিল সমূহের কার্য্যক্রম সমূহ তদারকি, সমন্বয় ও নিয়ন্ত্রণ করণ এবং নতুন শিল্প প্রতিষ্ঠান স্থাপন ও উন্নয়ন করণের লক্ষ্য নিয়ে প্রতিষ্ঠিত হয়। ১৯৭২ সালের ১লা জুলাই হতে জাতীয়করণকৃত ৭৪টি মিল নিয়ে বিটিএমসি তার আনুষ্ঠানিক কার্য্যক্রম শুরু করে পরবর্তীতে আরো ১২ মিল প্রতিষ্ঠার ফলে বিটিএমসির মোট মিল সংখ্যা দাড়ায় ৮৬টি। সরকারী সিন্ধান্তের পরিপ্রেক্ষিতে বিভিন্ন সময় ৩৫টি মিল বাংলাদেশী মালিকদের নিকট হস্তান্তর করা হয়। লিকুইডেশনের মাধ্যমে ৫টি এবং দরপত্রের মাধ্যমে ১৫টি বিক্রি করা হয় ও ৯টি শ্রমিক-কর্মচারীদের নিকট হস্তান্তর করা হয়, ৪টি বস্ত্র ও পাট মন্ত্রণালয়/লিকুইডেশন সেলে ন্যস্ত করা হয়, ৩টি মিল প্রাইভেটাইজেশন কমিশনে ন্যস্ত করা হয়। বর্তমানে ১৫টি মিল বিটিএমসি’র প্রত্যক্ষ নিয়ন্ত্রণে আছে তম্মধ্যে ৬টি মিল সার্ভিসচার্জ পদ্ধতিতে চালু আছে।
১৯৭২ সালের ২৬ মার্চ বাংলাদেশ শিল্প প্রতিষ্ঠান (রাষ্ট্রিয়করণ) আদেশের ১০ নং অনুচ্ছেদের আওতায় (১৯৭২ সালের রাষ্ট্রপতি অধ্যাদেশ নং-২৭) বাংলাদেশ টেক্সটাইল মিলস করপোরেশন (বিটিএমসি) প্রতিষ্ঠিত হয়। ১৯৭২ সালের ১লা জুলাই হতে আনুষ্ঠানিক কার্য্যক্রম শুরু করে। সরকারের বিরাষ্ট্রিয়করণ ও ব্যক্তিমালিকানায় হস্তান্তর নীতির আওতায় ১৯৭৭ হতে ২০১৩ সালের মধ্যে ৬৫টি মিল হস্তান্তর, বিক্রি ও অবসায়ন করা হয়।
বস্ত্র খাতে বিটিএমসিকে একটি লাভজনক ও উল্লেখযোগ্য প্রতিষ্ঠান হিসাবে গড়ে তোলা।
বাংলাদেশকে মধ্যম আয়ের দেশে রুপান্তরের প্রত্যাশায় স্থানীয় ও বিদেশী বিনিয়োগকারীগণকে যৌথ উদ্যোগ প্রকল্পের মাধ্যমে আধুনিক স্পিনিং, ওয়েভিং, ডাইং, ফিনিশিং, কম্পোসিট টেক্সটাইল এবং টেক্সটাইল এক্সেসরিস শিল্প প্রতিষ্ঠান স্থাপনের জন্য দৃষ্টি আকর্ষনের লক্ষ্যে বিটিএমসি পদক্ষেপ গ্রহণ করেছে।
বাংলাদেশ পাটকল করপোরেশন
বাংলাদেশ পাটকল করপোরেশন (বিজেএমসি) জাতীয়করণকৃত পাটকলসমূহ নিয়ন্ত্রণ, পরিদর্শন ও সমন্বয়ের লক্ষ্য নিয়ে ১৯৭২ সালে প্রতিষ্ঠিত হয়।
বাংলাদেশ শিল্পপ্রতিষ্ঠান (জাতীয়করণ) আদেশ ১৯৭২(রাষ্ট্রপতির আদেশ নম্বর ২৭,১৯৭২-এর অনুচ্ছেদ-১০ অনুসারে বাংলাদেশ জুট মিলস করপোরেশন (বিজেএমসি) প্রতিষ্ঠিত হয়।
বর্তমানে এ সংস্থার অধীনে ৩টি নন জুট প্রতিষ্ঠানসহ মোট ২৬টি মিল রয়েছে। ঢাকা অঞ্চলের অধীনে ৭টি, চট্টগ্রাম অঞ্চলের অধীনে ১০টি এবং খুলনা অঞ্চলের অধীনে ৯টি মিল রয়েছে। আঞ্চলিক মিলসমূহ দেখাশোনা ও সমন্বয়ের জন্য বিজেএমসির দুটি আঞ্চলিক কার্যালয় রয়েছে।
পাট উৎপাদিত স্থান সমূহে সর্বমোট ১৬০টি পাটক্রয় কেন্দ্রের মাধ্যমে কৃষকদের ন্যায্যমূল্য নিশ্চিত করে বিজেএমসি পাট ক্রয় করে। বৃহত্তম পাটপণ্য উৎপাদনকারী প্রতিষ্ঠান হিসাবে বিজেএমসি প্রধানত হেসিয়ান কাপড়, ব্যাগ, বস্তার কাপড়, বস্তা, সুতা, জিও-জুট, কম্বল, মোটা কাপড়, সিবিসি ইত্যাদি প্রস্তুত করে থাকে, যা সম্পূর্ণরূপে প্রাকৃতিক তন্তুজাত। বিজেএমসির বিক্রয়বিভাগ এ সকল পণ্য দেশী ও বিদেশী ক্রেতাদের চাহিদা অনুসারে বিক্রয়ের ব্যবস্থা করে থাকে। এভাবে জাতীয় অর্থনীতিতে মূল্যবান বৈদেশিক মুদ্রা অর্জনে বিজেএমসি গুরুত্বপূর্ণ ভূমিকা পালন করে থাকে।বর্তমানে বিজেএমসি জনবলের দিক থেকে দেশের সর্ববৃহৎ শিল্পপ্রতিষ্ঠান। এ সংস্থার প্রায় ৭০,০০০ শ্রমিক এবং ৫,৫০০ কর্মকর্তা-কর্মচারী সরাসরি নিযুক্ত রয়েছে। পরোক্ষভাবে তাদের মাধ্যমে প্রায় ৬০ লক্ষ কৃষি পরিবার জীবীকা নির্বাহ করে থাকে। প্রত্যক্ষ বা পরোক্ষভাবে এদেশের ৫ কোটিরও অধিক সংখ্যক মানুষ পাট ও পাটশিল্পের উপর নির্ভরশীল।
স্বনির্ভর ও লাভজনক সংস্থা হিসাবে বাংলাদেশ জুট মিলস করপোরেশন (বিজেএমসি) কে প্রতিষ্ঠা করা।
নিম্ন মাধ্যমিক বিদ্যালয়, মাধ্যমিক বিদ্যালয়, মাদ্রাসা, গোরস্থান, ঈদগাহ, ক্যান্টিন, হাসপাতাল, প্রাথমিক চিকিৎসাকেন্দ্র, মসজিদ, খেলার মাঠ ইত্যাদি।
ঢাকা জোন
চট্টগ্রাম জোন
খুলনা জোনবাংলাদেশ পাটকল করপোরেশন
বেতাগী বালিকা উচ্চ বিদ্যালয়
বরিশাল বিভাগের বরগুনা জেলার বেতাগী উপজেলাতে বেতাগী বালিকা উচ্চ বিদ্যালয়টি অবস্থিত।
১৯৬৭ সালে প্রতিষ্ঠানটি তার যাত্রা শুরু করে।
প্রথমে মাধ্যমিকের কার্যক্রম শুরু করলেও ১৯৯৮ সালে প্রতিষ্ঠানটি উচ্চ মাধ্যমিক কার্যক্রম চালু করে। বিদ্যালয়ের সকল শিক্ষক ও অন্যান্য কর্মচারী সবাই এমপিও ভুক্ত। ২০০৮ সালের ফলাফল অনুসারে প্রতিষ্ঠানটি বরিশাল বিভাগের সেরা ১০টি শিক্ষা প্রতিষ্ঠানের মধ্যে ৫ম স্থান অধিকার করে। অত্র উপজেলার মধ্যে এটিই একমাত্র প্রতিষ্ঠান যেখানে মেয়েরা উচ্চশিক্ষা গ্রহন করতে পারে।
বাঘদা মাধ্যমিক স্কুল এন্ড কলেজ
বরিশাল বিভাগের আগইলঝরা ইউনিয়নে বাঘদা মাধ্যমিক স্কুল এন্ড কলেজটি অবস্থিত।
১৯২২ সালে প্রতিষ্ঠানটি তার কার্যক্রম শুরু করে।
প্রতিষ্ঠানটি মূলত স্থানীয় কিছু সেচ্ছাসেবী মানুষের মাধ্যমে প্রতিষ্ঠা লাভ করে। ১৯৯৫ সালে এটি তার উচ্চমাধ্যমিক কার্যক্রম শুরু করে। গরীব ও অসহায় মানুষের নিকট শিক্ষার আলো পৌছে দেওয়া ছিল এর প্রধান উদ্দেশ্য। পাবলিক পরীক্ষাগুলোতে প্রতিষ্ঠানটি তার সুনাম অক্ষত রেখেছে।
বর্ধমান জংশন রেল স্টেশন
বর্ধমান জংশন হল হাওড়া-দিল্লি মূল লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলার অন্তর্গত। হাওড়া থেকে হাওড়া-বর্ধমানের প্রধান লাইন এবং হাওড়া-বর্ধমানের কর্ড লাইনে ইএমইউ ট্রেন সার্ভিস চালু রয়েছে বর্ধমান স্টেশন পর্যন্ত। এটি পশ্চিমবঙ্গের দ্বিতীয় বৃহত্তম জনবহুল শহর বর্ধমানকে রেল পরিসেবা প্রদান করে।
পাকা বেলের সরবত
পাকা বেলের সরবত হচ্ছে পাকা বেল দিয়ে তৈরী এক ধরণের পানীয় যা বাংলাদেশ, ভারতসহ পৃথিবীর বিভিন্ন দেশে জনপ্রিয়।
বেল, চিনি এবং পানি।
একটি পাকা বেল এর বিচি ছাড়িয়ে নিতে হবে। এর সংগে পরিমাণ মত চিনি ও ঠান্ডা পানি মিশিয়ে ব্লেন্ডারে ব্লেন্ড করে নিতে হবে। সরবতের ঘনত্বের দিকে লক্ষ্য রাখতে হবে।
কাঁচা আমের সরবত
কাঁচা আমের সরবত হচ্ছে কাঁচা আম দিয়ে তৈরী এক ধরণের পানীয় যা বাংলাদেশ, ভারতসহ পৃথিবীর বিভিন্ন দেশে জনপ্রিয়।
কাঁচা আম, চিনি, কাঁচা মরিচ, লবন, বীট লবন, পানি, বরফ। তবে স্বাদে বৈচিত্র্য আনতে লেবু রস, গোল মরিচের গুড়ো ইত্যাদি ব্যবহার করা যেতে পারে।
সুষমা বর্মা
সুষমা বর্মা (; জন্ম: ৩ নভেম্বর, ১৯৯২) হিমাচল প্রদেশের শিমলায় জন্মগ্রহণকারী প্রথিতযশা ভারতীয় প্রমিলা আন্তর্জাতিক ক্রিকেটার। ভারত ক্রিকেট দলের অন্যতম সদস্য তিনি। ঘরোয়া ক্রিকেটে হিমাচল প্রদেশ ক্রিকেট দলের পক্ষে খেলছেন। দলে তিনি মূলতঃ উইকেট-রক্ষকের দায়িত্ব পালন করছেন। এছাড়াও, ডানহাতে ব্যাটিংয়ে অভ্যস্ত তিনি।
হিমাচল প্রদেশের অধিনায়কত্বের দায়িত্ব পালন করেছেন। তার অধিনায়কত্বে ২০১১ সালে অনূর্ধ্ব-১৯ সর্ব-ভারতীয় মহিলা প্রতিযোগিতায় হিমাচল প্রদেশ রানার্স-আপ হয়েছিল। হিমাচল প্রদেশ থেকে পুরুষ বা নারী উভয় ক্ষেত্রেই প্রথম ক্রিকেটার হিসেবে ভারতের পক্ষে আন্তর্জাতিক পর্যায়ে অংশগ্রহণের সুযোগ পান তিনি।
২০১৬ সালের আইসিসি মহিলা বিশ্ব টুয়েন্টি২০ প্রতিযোগিতায় অংশ নেন। আসন্ন আইসিসি মহিলা ক্রিকেট বিশ্বকাপকে ঘিরে ১৫ মে, ২০১৭ তারিখে মিতালী রাজের অধিনায়কত্বে ১৫-সদস্যের ভারতীয় দলের তালিকা প্রকাশ করা হয়। এতে তিনিও অন্তর্ভূক্ত হন।
লোহাগড় মঠ
লোহাগড় মঠ হল বাংলাদেশের চাঁদপুর জেলায় অবস্থিত একমাত্র মঠ। প্রায় চার থেকে সাত শতাব্দী পুরাতন প্রাচীন এই মঠ চাঁদপুরের ফরিদগঞ্জ উপজেলার লোহাগড় গ্রামে ডাকাতিয়া নদীর পাশে অবস্থিত।
লোহাগড় গ্রামের লোহাগড় মঠ লৌহ এবং গহড় নামে দুজন জমিদারের নামানুসারে এলাকাটির নাম রাখা হয় লোহাগড়। জমিদারদের নামানুসারে গ্রামের সাথে মিল রেখেই তাদের স্থাপত্যশৈলিরও নাম রাখা হয় লোহাগড় মঠ।
আজ থেকে প্রায় চার’শ থেকে সাত'শ বছর পূর্বে জমিদাররা এই এলাকাটিতে রাজত্ব করতেন। মঠের মত বিশালাকার দুটি প্রাসাদ। এই প্রাসাদেই জমিদাররা তাদের বিচারকার্য সম্পাদন করতেন। বিভিন্নত তথ্যে যানা যায় প্রতাপশালী দুই রাজা লৌহ এবং গহড় ছিলেন অত্যাচারী রাজা। তাদের ভয়ে কেউ মঠ সংলগ্ন রাস্তা দিয়ে যেতে শব্দ করতেন না। জনৈক এক বৃটিশ কর্তাব্যক্তি ঘোড়া নিয়ে প্রাসাদের পাশ দিয়ে যাওয়ার সময় বলেছিলেন, ""কেমন রাজা রে এরা বাবু রাস্তা গুলো ঠিক নেই!"”। পরবর্তীতে একথা জমিদারের গোলামরা শোনে লৌহ ও গহড়কে অবহিত করে।
কথিত আছে, ওই কর্তাব্যক্তির জন্য নদীর তীর হতে জমিদার বাড়ি পর্যন্ত সিকি ও আধুলি মুদ্রা দিয়ে রাস্তা তৈরী করা হয়। যার প্রস্ত ছিল ২ হাত, উচ্চতা ১ হাত ও দৈর্ঘ্য ২০০ হাত। পরবর্তীতে ঐ রাস্তাটিতে স্বর্ণ-মুদ্রা দ্বারা ভরিয়ে দেয়া হয় এবং যখন ঐ ব্যক্তি রাস্তাটি ধরে আসছিলো তখন এ দৃশ্য দেখে চমকে উঠেন। রাজার শীর্ষরা তার প্রতি অত্যাচার করেন।
জমিদারী আমলে সাধারণ মানুষ এদের বাড়ির সামনে দিয়ে চলাফেরা করতে পারতো না। বাড়ির সামনে দিয়ে বয়ে যাওয়া ডাকাতিয়া নদীতে নৌকা চলাচল করতো নিঃশব্দে। ডাকাতিয়া নদীর কুলে তাদের বাড়ির অবস্থানের নির্দেশিকাস্বরূপ সুউচ্চ মঠটি নির্মাণ করেন। তাদের আর্থিক প্রতিপত্তির নিদর্শনস্বরূপ তারা মঠের শিখরে একটি স্বর্ণদ­ স্থাপন করেন।
জমিদারী প্রথা বিলুপ্তির পর ওই স্বর্ণের লোভে মঠের শিখরে উঠার অপচেষ্টায় অনেকে গুরুতর আহত হয়। শুধু তা-ই নয় কেউ কেউ মৃত্যুবরণ করেছে বলেও শোনা যায়।
মঠটি কে এবং কবে নির্মাণ করেছিলেন এ ব্যাপারে সন্দেহ রয়েছে। তবে, কিছুসূত্র থেকে জানা যায় যে ওই দুই ভাই এই মঠটি নির্মাণ করেছিলেন। শুরুতে এখানে পাশাপাশি পাঁচটি মঠ ছিল তবে বর্তমানে এখানে মাত্র তিনটি মঠ অবশিষ্ট রয়েছে। বর্তমানে টিকে থাকা তিনটি মঠ ভিন্ন ভিন্ন উচ্চতার। সবচেয়ে লম্বা মঠটি সবচেয়ে সুন্দর যেটির উপরিভাগে নিম্নভাগের চেয়ে অনেক বেশি নকশার কাজ রয়েছে। এই মঠটির উপরিভাগ দেখতে অনেকটা প্যাগোডার উপরিভাগের মত। মঠটির উপরে কয়েকটি গর্ত রয়েছে যেখানে টিয়াপাখি বাস করে।
মানুষজন মঠগুলোর নিকট খুব কম যাওয়ায় বহু বছর ধরে এগুলো জঙ্গলে ঢেকে ছিল। মানুষজন মনে করতো মঠগুলোতে খারাপ আত্মার আনাগোনা রয়েছে এবং এসব খারাপ আত্মা মানুষকে নিয়ে যায় অথবা হত্যা করে আর এ কারণেই অনেক বছর মানুষজন একা এই মঠের কাছে যাওয়ার সাহস করেনি। তবে এটি এখন দর্শনীয় স্থান হিসেবে বেশ জনপ্রিয়। এই মঠটি দেখার জন্য এখানে প্রতিদিনিই দূরদূরান্তর থেকে আসা মানুষের আনাগোনা দেখা যায়।
= চিত্র =
ধূমকেতু (পত্রিকা)
ধূমকেতু কাজী নজরুল ইসলাম সম্পাদিত একটি দ্বি-সাপ্তাহিক পত্রিকা, যা ১৩২৯ বঙ্গাব্দের ২৬ শ্রাবণ (১৯২২ সালের ১১ আগস্ট) প্রথম প্রকাশিত হয়। পত্রিকাটি শুরুতে ফুলস্কেপ কাগজের চার পৃষ্ঠায় মুদ্রিত হতো এবং পরে আট পৃষ্ঠায় মুদ্রিত হতো। পত্রিকাটির সর্বশেষ সংস্করণ ১৯২৩ সালের মার্চ মাসে প্রকাশিত হয়েছিল। এর প্রথম সংখ্যায় নজরুলের কবিতা ‘ধূমকেতু’ প্রকাশিত হয়। এই পত্রিকাকে আশীর্বাদ করে রবীন্দ্রনাথ ঠাকুর লিখেছিলেন,
পত্রিকার প্রথম পাতার শীর্ষে এই বাণী লিখা থাকতো।
নজরুলের প্রচেষ্টায় পত্রিকার কয়েকটি বিশেষ সংখ্যা প্রকাশিত হয়েছিল। সেগুলির মধ্যে ২০ পৃষ্ঠার ‘মোহররম সংখ্যা’ (৭ম সংখ্যা, ১৬ ভাদ্র ১৩২৯/ আগস্ট ১৯২২), ১২ পৃষ্ঠার ‘আগমনী সংখ্যা’ (১২শ সংখ্যা, ২৬ সেপ্টেম্বর ১৯২২), ১২ পৃষ্ঠার ‘দেওয়ালী সংখ্যা’ (১৫শ সংখ্যা, ২০ অক্টোবর ১৯২২) এবং ‘কংগ্রেস সংখ্যা’ (৩০তম সংখ্যা, ২৭ ডিসেম্বর ১৯২২) ছিল উল্লেখযোগ্য। নজরুল জেলে থাকার সময় বীরেন সেনগুপ্ত ও অমরেশ কাঞ্জিলাল এটি কিছুদিন সম্পাদনা করেছিলেন।
পত্রিকার ২৬ সেপ্টেম্বর, ১৯২২ সংখ্যায় নজরুলের কবিতা "আনন্দময়ীর আগমনে" প্রকাশিত হয়। এই রাজনৈতিক কবিতা প্রকাশিত হওয়ায় ৮ নভেম্বর পত্রিকার উক্ত সংখ্যাটি নিষিদ্ধ ঘোষিত হয়। একই বছরের ২৩ নভেম্বর তার যুগবাণী প্রবন্ধগ্রন্থ বাজেয়াপ্ত করা হয় এবং একই দিনে তাকে কুমিল্লা থেকে গ্রেফতার করা হয়। গ্রেফতারের পর তাকে কুমিল্লা থেকে কলকাতায় নিয়ে আসা হয়। ১৯২৩ খ্রিস্টাব্দের ৭ জানুয়ারি নজরুল বিচারাধীন বন্দী হিসেবে আত্মপক্ষ সমর্থন করে এক জবানবন্দি প্রদান করেন। চিফ প্রেসিডেন্সি ম্যাজিস্ট্রেট সুইনহোর আদালতে এই জবানবন্দি দিয়েছিলেন। তার এই জবানবন্দি বাংলা সাহিত্যে "রাজবন্দীর জবানবন্দী" নামে বিশেষ সাহিত্যিক মর্যাদা লাভ করেছে। এই জবানবন্দীতে নজরুল বলেছেন:
১৬ জানুয়ারি বিচারের পর নজরুলকে এক বছরের সশ্রম কারাদণ্ডে দণ্ডিত করা হয়। নজরুলকে আলিপুর কেন্দ্রীয় কারাগারে নিয়ে যাওয়া হয়।
নজরুলের কারাদণ্ডের পরিপ্রেক্ষিতে ২৭ জানুয়ারি সংখ্যাটি ‘নজরুল সংখ্যা’ হিসেবে প্রকাশিত হয়। এর পরে কিছুদিনের জন্য পত্রিকাটি বন্ধ থাকে। পরে পত্রিকাটি বীরেন সেনগুপ্ত ও অমরেশ কাঞ্জিলালের সম্পাদনায় পুনরায় প্রকাশিত হয়, কিন্তু তা অনিয়মিতভাবে চলে ও সেই বছরের (১৯২৩) মার্চ মাসে একেবারে বন্ধ হয়ে যায়।
শাদাব খান
শাদাব খান (জন্ম: ৪ অক্টোবর, ১৯৯৮) মিঞাওয়ালী এলাকায় জন্মগ্রহণকারী প্রথিতযশা পাকিস্তানী আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য তিনি। ঘরোয়া ক্রিকেটে রাওয়ালপিন্ডি রামস, কে-ইলেকট্রিক ও ইসলামাবাদ ইউনাইটেড এবং ক্যারিবিয়ান প্রিমিয়ার লীগে ত্রিনবাগো নাইট রাইডার্সের প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শিতা দেখিয়েছেন তিনি।
২০ এপ্রিল, ২০১৬ তারিখে ইসলামাবাদের পক্ষে লিস্ট এ ক্রিকেট প্রতিযোগিতা পাকিস্তান কাপে অভিষেক ঘটে তার। এরপর ২০১৬-১৭ মৌসুমের ন্যাশনাল টি২০ কাপে রাওয়ালপিন্ডির পক্ষে টুয়েন্টি ২০ ক্রিকেটে অভিষেক হয়।
মার্চ, ২০১৭ সালে ওয়েস্ট ইন্ডিজের বিপক্ষে সীমিত ওভারের খেলায় অংশগ্রহণের জন্য পাকিস্তান দলে অন্তর্ভূক্ত হন। ২৬ মার্চ, ২০১৭ তারিখে টুয়েন্টি২০ আন্তর্জাতিকে অভিষেক হয় তার। অভিষেক টি২০আই খেলায় সেরা মিতব্যয়ী বোলিং পরিসংখ্যান দাঁড় করান। পরের মাসেই ওয়েস্ট ইন্ডিজের বিপক্ষে অনুষ্ঠিত টেস্ট সিরিজ খেলার জন্য দলের সদস্য মনোনীত হন। অতঃপর ৩০ এপ্রিল, ২০১৭ তারিখে ব্রিজটাউনে সিরিজের দ্বিতীয় টেস্টে অংশগ্রহণের মাধ্যমে আত্মপ্রকাশ ঘটান।
৭ এপ্রিল, ২০১৭ তারিখে একই দলের বিপক্ষে ওডিআই অভিষেক ঘটে তার। আসন্ন আইসিসি চ্যাম্পিয়ন্স ট্রফি প্রতিযোগিতায় সরফরাজ আহমেদকে অধিনায়কত্ব প্রদান করে ১৫-সদস্যের তালিকা প্রকাশ করা হয়। এতে তিনিও অন্যতম সদস্য মনোনীত হন।
ওয়ার ঈগল ফিল্ড
" 'ওয়ার ইগল ফিল্ড' " মোজাভ ডেজার্ট এ অবস্থিত একটি প্রাক্তন বিমানঘাটি, যা ল্যানকস্টার, ক্যালিফোর্নিয়া হতে দূরে অবস্থিত।